|  |  |
| --- | --- |
| **Elem tartalma: : A férfi útja Isten és a nő mellett („kicsiknek”)** | Kategória: előadás |
| Szerző/szerkesztő: Dr. Farkas László  | Esemény: Találkozó |
| Kapcsolódó téma: Férfi identitás | Kapcsolódó előadás: |
| Régió: Összrégió | Település:  | Időpont: 2009.03. |

Kapcsolódó anyagok:

2009\_03\_ferfi\_identitas\_nagyok\_foeloadas\_ossz\_talalkozo

2009\_04\_noi\_identitas\_foeloadas\_ossz\_talalkozo

Törzsanyag:

**A férfi útja Isten és a nő mellett**

„Isten a saját képmására: férfinek és nőnek teremtette” (Ter 1,27) az embert, ketten együttesen jelenítik meg Isten vonásait. Házastársként a nő Isten szeretetének anyai vonásait, a férfi pedig atyai vonásait jeleníti meg az Egyházban és a világban. Az ivari kromoszóma (fiúknál XY, nőknél XX) minden sejtünkben megtalálható (ivarsejtek kivételével), ezért minden egyes sejtünkben ízig-vérig férfiak és nők vagyunk. A magzat életének 6. hetében az ivarmirigy kezdemény, ha van jelen Y kromoszóma, akkor fokozatosan herévé alakul át, ha nincs jelen, akkor automatikusan petefészekké. A 6. héten megkezdődik a férfi nemi-hormon (tesztoszteron) termelés. A férfi nemi hormon hatására férfi agy fejlődik ki, hiányában női agy. Az, hogy igazi férfiak vagy nők leszünk-e, alapvetően a fejünkben (agyunkban) dől el. A nő és férfi gondolkodása, mentalitása, érzelmi világa között óriási különbség van. Két külön világ, mely remekül kiegészíti egymást:

1. Először is a férfi a nőt, a nő a férfit akarja.
2. A férfi a világot legyőzni és meghódítani akarja, a nő megérteni és befogadni.
3. A férfi a jövőben él, a nő a jelenben.
4. A lányok hamarabb tanulnak meg beszélni és jobb a kommunikációs készségük, beszédesebbek. Szóasszociációs játékban ők a nyerők. A fiúk többnyire nem a szavak emberei, ellenben, ha logikai játékról van szó, abban biztosan ők a nyerők (bal agyfélteke.).
5. A nők szeretnek, és tudnak az érzelmeikről beszélni, és igénylik is ezt (jobb agyfélteke). A férfiaknak ez általában sokkal nehezebben megy, de fontos tanulniuk.
6. A férfi elméleteket gyárt, mindent meg akar érteni és magyarázni, a nő egyszerűen hallgat megérzéseire, intuíciójára.
7. A nők képesek egyszerre telefonálni, rántást kavarni, s közben segítenek a gyereknek tanulni. A férfiak egyszerre csak egy dologra képesek figyelni, de arra erősen koncentrálva, hatékonyan. Egyes szakterületeken, ahol kitartó és koncentrált figyelem szükséges (pl. légiirányító) ők a jobbak.
8. Férfiaknak remek a térérzékelésük és térhallásuk, a nőknek a tapintásuk, ízérzékelésük és szaglásuk, megfigyelőképességük.
9. A fiúgyerekek a kockából égbetörő építményeket, a lányok térölelőket építenek.
10. A férfiak a bal agyféltekét használják intenzíven, ami a logikus gondolkodásért és az asszociációkért felelős, a nők képesek egyszerre mindkettőt használni, de kevésbé koncentráltan, s ők inkább támaszkodnak a jobb agyféltekére, ami az intuíciókért és érzelmekért felelős.

A fiúk nem reagálnak a célzásokra, világosan megfogalmazott kérésekre van szükségük, „ha a lépcsőre teszek egy kosár mosott ruhát, a fiúk húszszor is képesek elmenni mellette, anélkül, hogy eszükbe jutna felvinni az emeletre” - írja egy anyuka.

A fiúk csodálatos világa: A tesztoszteron hormon, ami 6 hetes korukban és majd serdülő korukban elárasztja a testüket felelős azért, hogy több agresszió, győzni akarás és versenyszellem van bennük. A fiúk egyik legijesztőbb vonása, hogy hajlamosak jó ok nélkül kockáztatni életüket és testi épségüket. Ha egy tipegő fiú fel tud mászni valamire, akkor le is ugrik róla, ha kicsit nagyobb és kibelezhet vagy felrobbanthat valamit, megteszi. A fiúk vállalják a veszélyt, ha úgy gondolják, megéri a kockázatot. Ha ezzel jó benyomást tehetnek a társaikra. A lányok féltékenyebbek a fiúknál. Biciklizés közben hamarabb fékeznek. Érzékenyebbek a fájdalomra, és igyekeznek nem megismételni a hibájukat. A fiúk nehezebben tanulnak a bajból. Azon kívül a sebhelyek klasszak is.

A lányok jobbak, mint a fiúk, mert: csukott szájjal esznek, szebben írnak, nem piszkálják az orrukat, illemtudóan mennek WC-re, kedvesebben bánnak az állatokkal, nem olyan büdösek - írták magukról a kislányok.

A fiúk jobbak, mint a lányok, mert: végig tudnak nézni egy ijesztő filmet és eközben egyszer sem hunyják be a szemüket, nem kell mindig leülniük menet közben, az erdőben is el tudják végezni a ,,dolgukat”, jobban tudnak fára mászni, traktort vezetni, helyesebben írnak, kevesebbet hisztiznek, nem pazarolják vásárlásra az idejüket, a fiúk többet borotválkoznak, mint a lányok-írták válaszként a kisfiúk.

Chris Evert és Martina Navratilova két világklasszis teniszező legalább 80-szor kerültek szembe egymással. Martina így írt erről: „Mindig nagyon tiszteltük egymás győzelmeit és szomorúságát. Egy-egy mérkőzés után odamentem hozzá, hogy vigasztaljam, máskor ő vigasztalt engem. Időnként hagyott nekem egy üzenetet, vagy én üzentem neki. Csak annyit, hogy „Sajnálom!”, vagy ilyesféle. „Legközelebb biztosan te nyersz!”” A nőket inkább a kapcsolatok érdeklik, mint az, hogy elsők legyenek. Ezzel szemben két férfi teniszklasszis John McEnroe beszámolója szerint máshogy viszonyultak egymáshoz: „Az első nagy wimbledoni tornámon, amikor bejutottam az elődöntőbe, ahol Jimmy (Connors) volt az ellenfelem, már amiatt is aggódtam, hogy ugyanabban az öltözőben leszünk és Jimmy levegőnek néz. Ha a tekintettel ölni lehetne, akkor már ott feküdtem volna a padlón. Rájöttem, hogy a játszma már azelőtt elkezdődik, mielőtt az ember a pályára lépne”. Számukra a torna nem csupán azt jelentette, hogy lejátszanak egy teniszmérkőzést, hanem azt, hogy a titánok összecsapnak a harcmezőn. A férfi sportolók nagyobb valószínűséggel fejezik ki ellenségesen versenyszellemüket. Ezt a harci kedvet nem kimetélni kell a férfiból, hanem megszelídíteni, és az egyetlen igazi ellenségre irányítani, mint Jézus tette. A Szentírásban Isten világosan megnevezi, hogy ki az Ősellenség, aki ellen életünk árán is küzdenünk kell, akit Jézus lába alá alázott, s ez a Sátán. Harci fegyvereink pedig Isten Igéje, mely a lélek kardja és az igazság páncélja. (Ef 6,10-17) A férfiak élet-halál harca, kockáztató kedve és bátorsága megszentelhető és nagy áldás forrása lehet. Mutatja ezt a Titanic története, amit nem véletlenül hívnak az „Özvegyek hajójának”. Amikor ez a hatalmas hajó süllyedni kezdett, s az emberek eszeveszetten rohanni kezdtek a mentőcsónakok felé, John Harper lelkész azok között a férfiak között volt, akik azt kiáltották: „Engedjük a mentőcsónakokba a nőket, a gyerekeket és a nem hívőket”, s ő bár beleveszett a hullámokba, egy túlélő fiatalember elmondta, hogy ő Harper utolsó megtértje, mert a lelkész utolsó erejét megfeszítve odakiáltotta neki, aki élet-halál között egy deszkába kapaszkodott: Higgy az Úr Jézus Krisztusban, és üdvözülsz! És valóban: 1339 férfi halt meg, de csak 114 nő, 56 gyermek. Mi az oka ennek a különbségnek? Az, hogy a férfiak és apák nagyon kevés kivételtől eltekintve odaadták az életüket, hogy megmentsék a feleségüket és gyermekeiket. Sajnos, James Cameron, a Titanic film rendezője fantáziájában gyáva férfiak százait tartották vissza fegyverrel a mentőcsónakoktól. A rendező ezzel beszennyezte azok emlékét, akik önként maradtak hátra. A férfiben, ami a legszebb és leginkább jézusi lehet, éppen ez a veszélyektől vissza nem riadó áldozatos szeretet. Ha férfi vagy, légy férfi, ne hitvány, gyönge báb, mit kény s kedv szerint lök a sors idébb-odább… Ha férfi vagy, légy férfi, legyen elved, hited, és ezt kimondd, ha mindjárt véreddel fizeted. (Petőfi Sándor)

Eszközigény: